องค์กรแรงงานระหว่างประเทศระบุ การเพิ่มขึ้นของอัตราค่าแรงทั่วโลก ชะลอตัวลงอย่างมาก ตั้งแต่ปีที่แล้ว
รายงานค่าจ้างแรงงานโลกฉบับล่าสุด ขององค์การแรงงานระหว่างประเทศระบุว่า การเพิ่มขึ้นของอัตราค่าแรงที่แท้จริงทั่วโลก ชะลอตัวลงอย่างมากตั้ง
รายงานขององค์การแรงงานระหว่างประเทศหรือILO ระบุว่าการชะลอตัวลงทั่วโลกของอัตราค่าแรงที่แท้จริงก่อให้เกิดคำถามถึงขอบเขตของการฟื้นตัวทางเศรษฐกิจโดยเฉพาะอย่างยิ่งในเรื่องที่ว่าผลกระทบจากแผนกระตุ้นเศรษฐกิจของรัฐบาลประเทศต่างๆยุติลงรวดเร็วเกินไปหรือไม่ รายงานชี้ว่า ภาพรวมของค่าจ้างแรงงานในปีนี้ดูเหมือนจะแย่ลงแม้จะมีสัญญาณของการฟื้นตัวทางเศรษฐกิจ คุณ Patrick Belser ผู้เชี่ยวชาญของILO ด้านสภาพแวดล้อมที่ทำงาน และการจ้างงาน อธิบายว่าอัตราค่าแรงที่ลดลงมีความเกี่ยวข้องกับอัตราการว่างงาน คุณ Belser บอกว่าตัวเลขอัตราการว่างงานระดับสูงในบางประเทศแสดงให้เห็นว่าจะมีแรงกดดันมากขึ้นต่อค่าแรงในอนาคตเนื่องจากมีคนว่างงานและหางานทำมากขึ้น นายจ้างหรือบริษัทต่างๆ จึงไม่จำเป็นต้องเพิ่มอัตราค่าแรงเพื่อดึงดูดแรงงานดังนั้นจึงมีการคาดการณ์ว่าการเพิ่มขึ้นของค่าแรงในช่วงครึ่งปีหลังของปีนี้จะไม่สู้ดีนัก รายงานของ ILOยังบอกด้วยว่าค่าแรงที่แท้จริงในแต่ละเดือนของประเทศต่างๆ มากกว่า 1 ใน 4ที่ทำการสำรวจ ไม่เพิ่มขึ้นหรือกำลังลดลงอย่างต่อเนื่อง ซึ่งรวมถึง สหรัฐ ออสเตรียคอสตาริกา แอฟริกาใต้และเยอรมันนี ในขณะที่บางประเทศ คิดหามาตรการลดผลกระทบของปัญหาค่าแรงต่ำเช่น การขอให้รัฐบาลจ่ายเงินอุดหนุนพื่อชดเชยค่าแรงที่ลดลงอันเนื่องมาจากการลดชั่วโมงการทำงานเพื่อหลีกเลี่ยงการไล่พนักงานออกในช่วงเศรษฐกิจถดถอย อย่างไรก็ตาม ยังคงมีข่าวดีอยู่บ้างเมื่อคุณ PatrickBelser จาก ILO ระบุว่าอัตราค่าแรงขั้นต่ำทั้งในประเทศพัฒนาแล้ว และกำลังพัฒนาสูงขึ้นในช่วงไม่กี่ปีที่ผ่านมา ผู้เชี่ยวชาญของ ILOผู้นี้บอกว่า อัตราค่าแรงขั้นต่ำในหลายประเทศ รวมทั้งประเทศที่มีเศรษฐกิจขนาดใหญ่เช่นสหรัฐ บราซิล รัสเซียและญี่ปุ่น เพิ่มขึ้นมากกว่าอัตราเงินเฟ้อเมื่อปีที่แล้วและประเทศเหล่านั้น ยังคงมีมาตรการจัดการกับค่าแรงขั้นต่ำในปี 2009 นี้ด้วย ซึ่ง ILOมองว่า อัตราค่าแรงขั้นต่ำคือเครื่องมือสำคัญ ในการปกป้องเสถียรภาพทางสังคม ILO ระบุว่า ขณะนี้สหรัฐมีอัตราการว่างงงานสูงกว่าประเทศแถบยุโรปเล็กน้อยโดยตัวเลขในเดือนตุลาคมชี้ว่า สหรัฐมีอัตราการว่างงาน 9.4% เทียบกับ ระดับ 8.8%ของสหภาพยุโรป นอกจากนี้ รายงานของ ILOยังกระตุ้นให้บริษัทต่างๆ ควรเพิ่มความสามารถในการแข่งขันด้วยการเพิ่มประสิทธิภาพการผลิตมากกว่าการลดต้นทุนค่าแรงและแรงงานควรมีอำนาจต่อรองเพียงพอที่จะปกป้องค่าแรงของตนด้วย